### NN 14/2026 (11.2.2026.), Pravilnik o izmjenama i dopunama Pravilnika o odorama i civilnoj odjeći ovlaštenih carinskih službenika Ministarstva financija, Carinske uprave

MINISTARSTVO FINANCIJA

141

Na temelju članka 17. stavka 5. Zakona o carinskoj službi (»Narodne novine« 68/13., 30/14., 115/16., 39/19., 98/19., 155/23. i 36/24.) ministar financija donosi

PRAVILNIK

O IZMJENAMA I DOPUNAMA PRAVILNIKA O ODORAMA I CIVILNOJ ODJEĆI OVLAŠTENIH CARINSKIH SLUŽBENIKA MINISTARSTVA FINANCIJA, CARINSKE UPRAVE

Članak 1.

U Pravilniku o odorama i civilnoj odjeći ovlaštenih carinskih službenika Ministarstva financija, Carinske uprave (»Narodne novine«, broj 111/24.) u članku 7. stavku 1. i. 2. riječ »zlatne« zamjenjuje se riječju »srebrne«.

– u članku 7. stavak 14. mijenja se i glasi:

» (14) Majica kratkih rukava s ovratnikom (muška) izrađena je u antracit boji. Rub na rukavu majice, ovratniku i rasporak kopčanja je svijetlosive boje. Na leđima je otisnut srebrno reflektirajući natpis »CARINA« Na prednjoj lijevoj strani našivena je čičak traka (fina strana) za oznaku radnog mjesta. Na prednjoj desnoj strani našivena je čičak traka (fina strana) za posebnu oznaku. Na rukavima je apliciran propisani službeni znak Carinske uprave.«.

– u stavku 17. iza riječi »otisnutim« dodaje se riječ »bijelim«.

Članak 2.

U članku 12. iza točke 13. dodaju se točke 14., 15., 16. i 17. koje glase:

»14. kaput zimski (muški i ženski)

15. košulja kratkih rukava (muška i ženska)

16. svečani opasač

17. kišna kabanica.«

Članak 3.

U članku 13. stavku 3. iza prve rečenice dodaje se druga rečenica koja glasi: »Ovratnik je klasičnog dizajna s ukrasnim prošivima ojačan da se ne savija i ima opšivene proreze udaljene 15 mm od ukrasnih prošiva za stavljanje stiliziranih metalnih znački u srebrnoj boji slovnih oznaka »MF« ili »CU«, dimenzija 11,5 mm x 11,5 mm«.

U članku 13. stavku 4. iza prve rečenice dodaje se druga rečenica koja glasi: »Ovratnik je klasičnog dizajna s ukrasnim prošivima ojačan da se ne savija i ima opšivene proreze udaljene 15 mm od ukrasnih prošiva za stavljanje stiliziranih metalnih znački u srebrnoj boji slovnih oznaka »MF« ili »CU«, dimenzija 11,5 mm x 11,5 mm«.

U članku 13. iza stavka 17. dodaju se stavci 18., 19., 20., 21., 22. i 23. koji glase:

»(18) Zimski kaput (muški) je tamno plavo boje od materijala pogodnog za nošenje u hladnijim uvjetima, lagano strukiran i jednoredno se kopča sa šest metalnih gumbiju na desnoj strani promjera 22 mm u srebrnoj boji. Ovratnik je klasičnog dizajna sa ukrasnim prošivima ojačan da se ne savija i ima opšivene proreze udaljene 15 mm od ukrasnih prošiva, za stavljanje stiliziranih metalnih znački u srebrnoj boji slovnih oznaka »MF« ili »CU« dimenzija 20,4 mm x 20,4 mm. Na prednjici u donjem dijelu su dva urezana džepa s poklopcima i u visini grudi na lijevoj prednjici jedan ukrasni ravno urezani džep. Stražnji dio kaputa je rezan po sredini s rasporkom i koso prošivenom figurom s vanjske strane. Na ramenima su našivene naramenice koje se kopčaju metalnim gumbima promjera 18 mm u srebrnoj boji. Rukavi su iz dva dijela, a na duljini rukava su našivene trake s utkanim pleterom u srebrnoj boji, a broj traka određuje Carinska uprava. Na desnom rukavu u gornjem dijelu, našiven je izvezeni službeni znak Carinske uprave, a na lijevom rukavu je našivena strojno izvezena zastava Republike Hrvatske. Kaput je podstavljen podstavom s lijeve i desne strane na podstavi je po jedan urezani džep s dva paspula od osnovne tkanine. Naramenica na kaputu je tamnoplave boje, dimenzija 5,8 cm x 5,0 cm, a dužina naramenice je po potrebi korisnika od 15 do 17 cm. Na tamno plavoj tunel naramenici strojno su vezeni pleteri i osmerokutne zvjezdice srebrnim lame koncem. Naramenica je pojačana radi čvrstoće i s donje strane je zatvorena pamučnom tkaninom na koju je našivena traka 5 do 6 cm širine kao tunel kroz koji se provlači naramenica, a na vrhu naramenice kod špica je rupica za kopčanje na naramenicu za puce promjera 18 mm. Udaljenost vezenog pletera od ruba naramenice je 5 mm, razmak između pletera je 5 mm, a osmerokutna zvjezdica iznad pletera je u razmaku od 5 mm. Na lijevom i desnom boku kaputa, u visini pojasa nalaze se po jedan držač kroz koji prolazi opasač. Držači opasača su širine 20 mm i visine 70 mm. Kaput doseže do 15 do 20 cm iznad vrha koljena.

(19) Zimski kaput (ženski) je tamno plavo boje od materijala pogodnog za nošenje u hladnijim uvjetima, lagano strukiran i jednoredno se kopča s šest metalnih gumbiju na lijevoj strani promjera 22 mm u srebrnoj boji. Ovratnik je klasičnog dizajna sa ukrasnim prošivima ojačan da se ne savija i ima opšivene proreze udaljene 15 mm od ukrasnih prošiva, za stavljanje stiliziranih metalnih znački u srebrnoj boji slovnih oznaka »MF« ili »CU« dimenzija 20,4 mm x 20,4 mm. Na prednjici u donjem dijelu su dva urezana džepa s poklopcima i u visini grudi na lijevoj prednjici jedan ukrasni ravno urezani džep. Stražnji dio kaputa je rezan po sredini s rasporkom i koso prošivenom figurom s vanjske strane. Na ramenima su našivene naramenice koje se kopčaju metalnim gumbima promjera 18 mm u srebrnoj boji. Rukavi su iz dva dijela, a na duljini rukava su našivene trake s utkanim pleterom u srebrnoj boji, a broj traka određuje Carinska uprava. Na desnom rukavu u gornjem dijelu, našiven je izvezeni službeni znak Carinske uprave, a na lijevom rukavu je našivena strojno izvezena zastava Republike Hrvatske. Kaput je podstavljen podstavom s lijeve i desne strane na podstavi je po jedan urezani džep s dva paspula od osnovne tkanine. Naramenica na kaputu je tamnoplave boje, dimenzija 5,8 cm x 5,0 cm, a dužina naramenice je po potrebi korisnika od 15 do 17 cm. Na tamno plavoj tunel naramenici strojno su vezeni pleteri i osmerokutne zvjezdice srebrnim lame koncem. Naramenica je pojačana radi čvrstoće i s donje strane je zatvorena pamučnom tkaninom na koju je našivena traka 5 do 6 cm širine kao tunel kroz koji se provlači naramenica, a na vrhu naramenice kod špica je rupica za kopčanje na naramenicu za puce promjera 18 mm. Udaljenost vezenog pletera od ruba naramenice je 5 mm, razmak između pletera je 5 mm, a osmerokutna zvjezdica iznad pletera je u razmaku od 5 mm. Na lijevom i desnom boku kaputa, u visini pojasa nalaze se po jedan držač kroz koji prolazi opasač. Držači opasača su širine 20 mm i visine 70 mm. Kaput je dužine do 90 cm, odnosno 110 cm i pokriva koljena.

(20) Košulja kratkih rukava (muška) je izrađena od tkanine bijele boje u platno vezu izrađena iz 100 % pamuka, kratkih rukava i ravnog kroja s oplećnicom koja je s gornje i donje strane usko prošivena. Ovratnik je klasični dvodijelni, s ukrasnim prošivima na gornjem i donjem ovratniku, ojačan da se ne savija i ima opšivene proreze udaljene 15 mm od ukrasnih prošiva, za stavljanje stiliziranih metalnih znački slovnih oznaka »MF« ili »CU« dimenzija 11,5 mm x 11,5 mm. Na ramenima su našivene naramenice koje se kopčaju metalnim gumbima promjera 18 mm u srebrnoj boji. Kragne su klasičnog kroja, ojačane da se ne savijaju i imaju opšivene proreze za stavljanje stiliziranih metalnih znački slovnih oznaka »MF« ili »CU« dimenzija 15 mm x 15 mm. Naramenica na košulji je tamnoplave boje, dimenzija 5,8 cm x 5,0 cm, a dužina naramenice je po potrebi korisnika od 15 do 17 cm. Na tamno plavoj tunel naramenici strojno su vezeni pleteri i osmerokutne zvjezdice srebrnim lame koncem. Naramenica je pojačana radi čvrstoće i s donje strane je zatvorena pamučnom tkaninom na koju je našivena traka 5 – 6 cm širine kao tunel kroz koji se provlači naramenica, a na vrhu naramenice kod špica je rupica za kopčanje na naramenicu za puce promjera 18 mm. Udaljenost vezenog pletera od ruba naramenice je 5 mm, razmak između pletera je 5 mm, a osmerokutna zvjezdica iznad pletera je u razmaku od 5 mm. Na desnom rukavu u gornjem dijelu, našiven je izvezeni službeni znak Carinske uprave, a na lijevom rukavu je našivena strojno izvezena zastava Republike Hrvatske. Košulja se kopča s osam metalnih gumbe na desnoj strani promjera 18 mm u srebrnoj boji na prednjici koja je podvinuta i prošivena, a donji uglovi džepa na lijevoj prednjici su ukošeni. Duljina košulje je blago zaobljena, usko podvinuta i prošivena. Iznad lijevog džepa našiven je nosač za značku s metalnim prstenima.

(21) Košulja kratkih rukava (ženska) je izrađena od tkanine bijele boje u platno vezu izrađena iz 100 % pamuka, kratkih rukava i strukirana. Prednjice su oblikovane s prsnim i okomitim ušicima. Na prednjici je letvica za kopčanje sa sedam gumbi. Leđa su iz jednog dijela s okomitim ušicima. Ovratnik je klasični dvodijelni, s ukrasnim prošivima na gornjem i donjem ovratniku, ojačan da se ne savija i ima opšivene proreze udaljene 15 mm od ukrasnih prošiva, za stavljanje stiliziranih metalnih znački slovnih oznaka »MF« ili »CU« dimenzija 11,5 mm x 11,5 mm. Na ramenima su našivene naramenice koje se kopčaju metalnim gumbima promjera 18 mm u srebrnoj boji. Kragne su klasičnog kroja, ojačane da se ne savijaju i imaju opšivene proreze za stavljanje stiliziranih metalnih znački slovnih oznaka »MF« ili »CU« dimenzija 15 mm x 15 mm. Naramenica na košulji je tamnoplave boje, dimenzija 5,8 cm x 5,0 cm, a dužina naramenice je po potrebi korisnika od 15 do 17 cm. Na tamno plavoj tunel naramenici strojno su vezeni pleteri i osmerokutne zvjezdice srebrnim lame koncem. Naramenica je pojačana radi čvrstoće i s donje strane je zatvorena pamučnom tkaninom na koju je našivena traka 5 do 6 cm širine kao tunel kroz koji se provlači naramenica, a na vrhu naramenice kod špica je rupica za kopčanje na naramenicu za puce promjera 18 mm. Udaljenost vezenog pletera od ruba naramenice je 5 mm, razmak između pletera je 5 mm, a osmerokutna zvjezdica iznad pletera je u razmaku od 5 mm. Na desnom rukavu u gornjem dijelu, našiven je izvezeni službeni znak Carinske uprave, a na lijevom rukavu je našivena strojno izvezena zastava Republike Hrvatske. Košulja se kopča sa sedam metalnih gumba na lijevoj strani promjera 18 mm u srebrnoj boji na prednjici koja je podvinuta i prošivena, a donji uglovi džepa na lijevoj prednjici su ukošeni. Duljina košulje je blago zaobljena, usko podvinuta i prošivena. Iznad lijevog džepa našiven je nosač za značku s metalnim prstenima.

(22) Svečani opasač izrađen je od visoko kvalitetne prirodne kože sjajne crne boje, klasičnog oblika, visine 50 mm, s dvostrukim dekorativnim prošivom na gornjoj i donjoj strani. Kopča je izrađena od pravokutnog oblika s metalnim poklopcem dimenzija 50 mm (visine) x 70 mm (širine) srebrne boje s reljefno utisnutom oznakom »CHR« okruženom hrvatskim tropletom. Svečani opasač nosi se prilikom počasnog postrojavanja i protokolarnog postupka.

(23) Kišna kabanica tamno plave boje, izrađena od gumirane, nepromočive tkanine, prilagođena za nošenje povrh svečane carinske odore. Na leđima je apliciran reflektirajući natpis »CARINA« u srebrnoj boji.

Članak 4.

U članku 15. stavku 1. iza točke 10. dodaje se točka 10.a koja glasi:

»10.a sektorski savjetnik«.

Članak 5.

Pri uvođenju promjene dijelova carinskih oznaka stare oznake mogu se i dalje koristiti dok postoje na zalihama ili se ne izvrši nabava novih, a najduže u roku od godine dana od dana stupanja na snagu ovoga Pravilnika.

Članak 6.

U Prilogu 1. pod naslovom »OZNAKE RADNIH MJESTA NA RADNOJ ODORI I NJIHOV IZGLED« iza riječi »Carinski koordinator« dodaje se riječ »Sektorski savjetnik«.

Članak 7.

U Prilogu 4. pod naslovom »POPIS DIJELOVA SVEČANE ODORE S KOLIČINAMA ZA ZADUŽENJE I ROKOVIMA UPORABE« iza rednog broja 13. dodaju se novi redni brojevi 14., 15. i 16. koji glase:

|  |  |  |  |
| --- | --- | --- | --- |
| RB | Naziv | Količina po carinskom službeniku | Rok uporabe |
| 14. | Kaput zimski (muški i ženski) | 1 | Jedno zaduženje |
| 15. | Košulja kratkih rukava  (muška i ženska) | 1 | Jedno zaduženje |
| 16. | Svečani opasač | 1 | Jedno zaduženje |
| 17. | Kišna kabanica | 1 | Jedno zaduženje |

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/29
 Urbroj: 513-02-1820/9-26-27
 Zagreb, 5. veljače 2026.

Potpredsjednik
 Vlade Republike Hrvatske
 i ministar financija
 dr. sc. Tomislav Ćorić, v. r.